पाएं अपने शहर की ताज़ा ख़बरें और फ्री ई-पेपरडाउनलोड करें
फेज- 8 पुलिस थाना ने यहीं की रहने वाली एक युवती की शिकायत पर अमेरिका में बैठे उसके एनआरआई पति और जालंधर में बैठे सास ससुर व अन्य लोगों पर धोखाधड़ी की धाराओं के तहत केस दर्ज किया है। पुलिस ने आरोपी एनआरआई पति प्रदीप कुमार, ससुर हरबिलास, सास सुरिंदर कौर, हरपिंदर कौर, दविंदर कुमार निवासी जालंधर तथा जरनैल सिंह निवासी गांव चौगावां जिला जालंधर के खिलाफ आईपीसी की धारा 406, 420, 120बी, 495, 498ए, 354ए, 34 के तहत मामला दर्ज किया गया है।
मामले में पुलिस सास सुरिंदर कौर और ससुर हरबिलास को तो गिरफ्तार भी कर लिया है। बाकियों की तलाश की जा रही है। एसएसपी को दी शिकायत में लड़की ने बताया कि उसकी शादी 14 फरवरी 2015 को प्रदीप कुमार निवासी गांव जंडियाला जिला जालंधर के एनआरआई प्रदीप कुमार के साथ हुई थी।
शादी के तुरंत बाद उसे वहीं पर छोड़कर अकेला यूएसएस चला गया। पीड़िता अपने ससुराल में रहने लगी और फोन पर उसकी पति से बात होने लगी लेकिन पति ने कभी यह शक जाहिर होने नहीं दिया कि अमेरिका में भी उसकी एक और पत्नी है। पीड़िता ने बताया कि वह अकसर पति को इंडिया आने के लिए कहती थी लेकिन वह हमेशा टालमटोल करता रहा। आरोप है कि उसके देवर ने भी उसके साथ जबरदस्ती की कोशिश की।
ट्राला खरीदने के नाम पर 10 लाख रुपए भी लिए
शिकायत में पीड़िता ने बताया कि शादी के कुछ समय बाद आरोपी पति ने उससे ₹10 लाख की डिमांड की। उसने कहा कि उसने अमेरिका में ट्राला खरीदना है। लड़की के घर वालों ने अपने दामाद की मांग भी पूरी कर दी। 2018 में जब प्रदीप कुमार इंडिया आया तो उसे अमेरिका ले जाने के लिए शादी रजिस्टर्ड करवाने के लिए कुछ कानूनी अड़चनें बताकर आनाकानी करने लगा।
अमेरिका जाने के लिए फाइल एंबेसी में लगाते समय जानबूझ कर तंग परेशान करने लगा और 25 लाख रुपए मांगे। उसे उस समय इस बात का पता चला कि उसका पति पहले ही अमेरिका में शादीशुदा है जो वह अपनी शादी रजिस्टर करवाने जालंधर आया था। इस बात का विरोध किया तो मारपीट करने लगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn